钦定古今图书集成/方舆汇编/职方典/第1518卷 > 《明一统志》
## 钦定古今图书集成/方舆汇编/职方典/第1518卷 > 《明一统志》

北胜州

唐贞元中，南诏异牟寻始开其地，名北方赕，徙弥河白蛮及罗、落、么、些诸蛮以寔其地，号成偈赕，又改名善巨郡。宋时，大理段氏以高大惠治此郡，改为成纪镇。元宪宗时内附。至元中，置施州，寻改北胜州，后升为府，属丽江路军民宣抚司。明洪武十五年，改为州，属鹤庆军民府，后属澜沧卫。正统间，改直隶云南布政使司。编户一十五里。